21. 12. 94 De Europæiske Fællesskabers Tidende Nr. L 330/63 KOMMISSIONENS DIREKTIV 94/61/EF af 15. december 1994 om forlængelse af perioden for foreløbig anerkendelse af visse beskyttede zoner som omhandlet i artikel 1 i direktiv 92/76/EØF KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller plantepro- dukter og mod deres spredning inden. for Fællesskabet (?),  senest ændret ved direktiv 94/13/EF (?), særlig artikel 2, stk. 1, litra h), første afsnit, under henvisning til Kommissionens direktiv 92/76/EØF af 6. oktober 1992 om anerkendelse af beskyttede zoner, som er udsat for særlige plantesundhedsrisici i Fælles- skabet (?)), ændret ved direktiv 93/106/EØF ('), særlig artikel 2, og ud fra følgende betragtninger : Ved direktiv 92/76/EØF blev visse zoner i Fællesskabet anerkendt som »beskyttede zoner«, for så vidt angår visse skadegørere, for en periode, der udløber den 31. december 1994 ; der var tale om en foreløbig anerkendelse i afventning af, at resultaterne af de relevante undersøgelser gennemført under tilsyn af Kommissionens eksperter bekræftede, at en eller flere af de skadegørere, for hvilke zonerne blev anerkendt som beskyttede zoner, ikke var endemiske eller etablerede i disse zoner; de nævnte undersøgelser er endnu ikke afsluttet ; den foreløbige anerkendelse bør derfor forlænges med endnu en periode, således at de nævnte undersøgelser kan afslut- tes; de i dette direktiv fastsatte foranstaltninger er i overens- stemmelse med udtalelse fra Den Stående Komité for Plantesundhed — UDSTEDT FØLGENDE DIREKTIV : Artikel 1 Datoen »31. december 1994« i artikel 1 i direktiv 92/76/ EØF ændres til »1. juli 1995«. Artikel 2 1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. februar 1995. De underretter straks Kommissionen herom. Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne. 2. Medlemsstaterne meddeler straks Kommissionen de nationale retsforskrifter, som de udsteder på det område, der er omfattet af dette direktiv. Kommissionen under- retter de øvrige medlemsstater herom. Artikel 3 Dette direktiv træder i kraft på tyvendedagen efter offent- liggørelsen i De Europæiske Fællesskabers Tidende. Udfærdiget i Bruxelles, den 15. december 1994. På Kommissionens vegne René STEICHEN Medlem af Kommissionen ()) EFT nr. L () EFT nr. L () EFT nr. L () EFT nr. L 26 af 31. 1. 1977, s. 20. 92 af 9. 4. 1994, s. 27. 305 af 21. 10. 1992, s. 12. 298 af 3. 12. 1993, .s. 34.